เมื่อวันศุกร์ที่ผ่านมา ได้ไปเที่ยวหัวหิน เลยได้แวะร้านวิไลวรรณ ร้านที่ตอนนี้เพื่อนๆรีวิวถึงและคนรู้จักมาทานอาหารและขนมที่นี่กันเยอะเลย ร้านนี้อยู่ริมถนน จะเลย cicada มานิดนึงและอยู่ฝั่งตรงข้ามค่ะ ตอนเรามาถึงร้านประมาณบ่ายๆ ที่จอดรถโล่งและคนน้อยดี  ขอแนะนำถ้าเพื่อนๆอยากมาทานร้านนี้ควรมาวันธรรมดาจะดีกว่า เพราะเราผ่านร้านนี้ทั้งวันเสาร์และวันอาทิตย์ รถแน่นทั้ง 2 วันเลย และที่จอดรถของร้านก็น้อยด้วยค่ะ                                                           มาพูดถึงในส่วนของตัวร้านกัน ตัวร้านเป็นบ้านสีขาวสไตล์วินเทจ ดูสวยงามและโดดเด่น ด้านในร้านก็ตกแต่งด้วยโทนขาว วินเทจ ดูสบายตา น่านั่ง บรรยากาศร้านโดยรวมดูดี พนักงานในร้านมีประมาณ 5-6 คนได้ พนักงานบริการดีค่ะ                     สำหรับเมนูที่เราสังก็คือเมนูยอดฮิต คือ เค้กส้มนั่นเอง เป็นเค้กส้มสดเนื้อชิฟฟ่อนราดด้วยซอสส้ม ตกแต่งจานมาอย่างสวยงาม เนื้อเค้กนุ่มมากๆ อร่อยใช้ได้เลย ราคา 80 บาทสำหรับเมนูเครื่ิงดื่ม ทางร้านแนะนำน้ำผึ้งมะนาวโซดา ราคา 70 บาท รสชาติเฉยๆออกซ่าไปหน่อย สรุปแล้วเราลองชิมแต่ขนมและเครื่องดื่ม ไม่ได้ลองชิมอาหาร เพราะราคาก็สูงอยู่ ถ้าอยากมานั่งร้านสวยๆก็แค่สั่งขนมและเครื่องดื่มทาน เป็นเงิน 150 บาทเราว่าแค่นี้ก็พอแล้วล่ะ